El 9 de març de 1938, després de l'inici de l'ofensiva franquista al front d'Aragó, la 95a BM va ser enviada al sector de Belchite per a intentar tapar el forat obert a l'àrea de Fuendetodos a conseqüència de l'esfondrament del front. Durant els combats que van seguir la unitat va tenir unes baixes de tal calibre que acabaria sent dissolta, i els supervivents de la 95a BM foren emprats per a reforçar la 94a Brigada —per a llavors, també molt desgastada—.